Proces for budget 2017-20 
Sagsfremstilling 
7.                   Proces for budget 2017-20 - Åbent 
  
  
SAGENS INDHOLD 
Byrådet skal i denne sag tage stilling til budgetprocessen samt tids- og aktivitetsplanen for budget 2017-20. 
  
Forslaget til budgetproces for budget 2017-20 bygger på tidligere års budgetprocesser. Det gælder i forhold til den 
politiske proces, inddragelse af institutionsbestyrelser og MED-udvalg samt det administrative forarbejde. 
  
Job og Økonomi foreslår, at administrationen i lighed med tidligere år udarbejder et prioriteringskatalog til brug for 
budgetlægningen. Kataloget består af forslag til reduktioner, udvidelser og anlæg. 
  
Prioriteringskataloget fremsendes til Byrådet forud for Byrådets budgetseminar i august måned 2016. 
  
Byrådet skal vedtage Favrskov Kommunes budget for 2017-20 senest 15. oktober 2016. 
  
VURDERING 
Byrådet vedtog 6. oktober 2015 budgettet for 2016-19. Resultatet eksklusive jordforsyning og ældreboliger medfører 
et kasseforbrug på i alt 79,2 mio. kr. over den 4-årige budgetperiode. 
  
I forbindelse med vedtagelsen af budget 2015-18 vedtog Byrådet langsigtede økonomiske målsætninger for 
Favrskov Kommune. Målsætningerne vedrører størrelsen af kassebeholdning, gæld, anlægsniveau samt overskud 
på den ordinære drift.  
  
Byrådets mål for overskuddet på den ordinære drift udgør 90 mio. kr. årligt. I det vedtagne budget for 
budgetoverslagsårene 2017-19 falder overskuddet fra 80 mio. kr. i 2017 til 53 mio. kr. i 2019. 
  
Anlægsbudgettet skal jf. de økonomiske målsætninger udgøre 80-100 mio. kr. årligt. I det vedtagne budget 2016-19 
udgør anlægsbudgettet 87 mio. kr. i 2017 og 76 mio. kr. i 2018 og 2019. 
  
Job og Økonomi vurderer, at Byrådet med de vedtagne besparelser i budget 2016-19 som udgangspunkt har skabt 
balance i budgetperiodens første år (2016 og 2017). 
  
 
Byråd 
26. januar 2016 
Sagsnr. 710-2016-
61 
Dok.nr. 710-2016-
18509 
Sagsbehandler 
DPSVE 
  
Tidl. politisk behandling 
  
Forventet sagsgang 
ØK, BY 
Lovgrundlag 
Styrelsesloven 
Efter Byrådets budgetvedtagelse har Folketinget imidlertid vedtaget udgiftslofter for kommunerne i perioden 2016-
19. Som led heri er omprioriteringsbidraget vedtaget. Det betyder en reduktion på 1 % af serviceudgifterne i hvert af 
årene frem til 2019. Det svarer i [adresse] til en reduktion på ca. 20 mio. kr. i 2017, ca. 40 mio. kr. i 2018 
og ca. 60 mio. kr. i 2019. Reduktionen er indarbejdet i Favrskov Kommunes budget 2016-19. Samtidig er det 
forudsat, at halvdelen af omprioriteringsbidraget kommer tilbage til [adresse]. Job og Økonomi vurderer, 
at denne forudsætning ikke længere er realistisk, og hvis Regeringen prioriterer penge til kommunal service, er det 
tvivlsomt, hvor pengene kan anvendes. 
  
Endvidere er der fortsat risiko for merudgifter i forhold til det vedtagne budget primært på handicap- og 
psykiatriområdet, ældreområdet og området for sårbare børn og unge. 
  
Job og Økonomi vurderer, at der bør tilrettelægges en budgetproces, der giver mulighed for at vedtage reduktioner 
af budgettet med henblik på at skabe bedre balance i budgettet for 2017-20. Behovet skyldes dels Folketingets 
vedtagelse af omprioriteringsbidraget, dels at det vedtagne budget 2016-19 ikke lever op til Byrådets langsigtede 
økonomiske målsætninger og dels risikoen for budgetpres. 
  
Job og Økonomi foreslår, at administrationen udarbejder reduktionsforslag på 2 % og udvidelsesforslag på 0,5 % af 
alle serviceudgifter. Reduktioner på 2 % af serviceudgifterne svarer til ca. 36 mio. kr. Derudover udarbejdes 
tværgående reduktionsforslag. 
  
Der udarbejdes udvidelsesforslag på 0,5 % af serviceudgifterne. Udvidelsesforslagene bør fokusere på aktiviteter, 
der skaber effektiviseringer på længere sigt. 
  
Den tidlige politiske involvering i budgetprocessen fastholdes. Fagudvalgene drøfter i april måned, hvilke 
reduktionsområder udvalget ønsker undersøgt og vurderet. De politiske grupper har ligeledes mulighed for at stille 
forslag til reduktionsområder, der ønskes undersøgt og vurderet. 
  
I juni måned drøfter og kvalitetssikrer fagudvalgene administrationens foreløbige forslag. 
  
I august måned drøfter og kvalitetssikrer fagudvalgene administrationens endelige forslag. 
  
ØKONOMI 
De økonomiske konsekvenser afhænger af Byrådets budgetvedtagelse. 
  
INDDRAGELSE 
I lighed med tidligere år får institutioner, foreninger, MED-udvalg mv. i april måned 2016 mulighed for at stille forslag 
til budgettet. 
  
MED-udvalgene inddrages i budgetprocessen via drøftelser på deres respektive møder samt på fællesmøder 
mellem Økonomiudvalget og HMU. 
  
Efter Byrådets budgetseminar i august måned vil kommunens ledere og medarbejderrepræsentanter blive orienteret 
om status på budgetarbejdet. 
  
I september måned sendes budgetforslaget i høring. Mellem første- og andenbehandlingen afholdes endvidere ét 
borgermøde med live streaming om budgettet. 
  
I løbet af budgetprocessen vil relevant materiale blive lagt på hjemmesiden. 
  
INDSTILLING 
Direktøren for Job og Økonomi indstiller til Byrådet: 
  
1. At forslaget til tids- og aktivitetsplan for budgetproces 2017-20 godkendes. 
2. At der udarbejdes forslag til reduktioner på 2 % af serviceudgifterne. 
3. At der udarbejdes forslag til udvidelser på 0,5 % af serviceudgifterne. 
  
BESLUTNING 
  
Økonomiudvalget, 18. januar 2016: 
Fraværende: Ole Thorsen 
  
Indstilles godkendt. 
  
Bilag 
  
  
  
  
Byråd, 26. januar 2016: 
Fraværende: George Sørensen 
  
Godkendt. 
Budget 2017-20 - Tids- og aktivitetsplan 
710-2016-352 
Budget 2017-20 - Baggrundsnotat 
710-2016-368 
